***I n d o k o l á s***

**az önkormányzat 2020. évi költségvetéséről szóló**

**2/2020. (II. 27.) önkormányzati rendelet módosításához**

***Általános indokolás***

A Kormány a 478/2020. (XI. 3.) Korm. rendelettel az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségnek és életének megóvása érdekében Magyarország egész területére 2020. november 4. napjától veszélyhelyzetet hirdetett ki.

A katasztrófavédelemről és a hozzákapcsolódó egyes törvény módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése szerint: *„****Veszélyhelyzetben a települési önkormányzat képviselő-testületének****, a fővárosi, megyei közgyűlésnek* ***feladat- és hatáskörét a polgármester****, illetve a főpolgármester, a megyei közgyűlés elnöke* ***gyakorolja.*** *Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

 Az államháztartásról szóló 2011. évi CXCV. törvény 34. § (4) bekezdése kimondja, hogy *„A képviselő-testület a (2) és (3) bekezdés szerinti* ***előirányzat-módosítás****, előirányzat-átcsoportosítás átvezetéseként* ***- az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.*** *Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.”*

 Somogyszob Községi Önkormányzat Képviselő-testülete az önkormányzat 2020. évi költségvetéséről szóló 2/2020. (II. 27.) önkormányzati rendeletében az önkormányzat és intézményei 2020. évi költségvetését **639 140 336 Ft** bevétellel és kiadással fogadta el, melyet év közben a 6/2020. (VIII.27.) rendeletével módosított.

Somogyszob Községi Önkormányzat Képviselő-testülete 2020. évi költségvetési rendeletének módosítását 2020.09.30. napjáig az alábbiak indokolják:

* Somogyszob Községi Önkormányzat képviselő-testülete, valamint a Polgármestere által a 2020 évi költségvetés költségvetést érintő döntések:
1. Vilma Háza Alapítványnak 100.000 Ft visszatérítendő támogatás nyújtása.
2. Vis maior pályázatban benyújtott híd felújítás szakértői díja 825.500 Ft.

* Az önkormányzat több forrásból és jogcímen jutott, illetve pályázott többletbevételre, mely túlnyomó részt konkrét kiadási célt szolgál:
	1. Lakosság víz és csatornaszolgáltatás támogatására 2.734.900 Ft, mely átadásra került a DRV-nek.
	2. Szociális célú tűzifa támogatásra 2.724.150 Ft-ot kapott az önkormányzat.
	3. Klubok Háza felújítására 2.958.050 Ft támogatást nyert az önkormányzat.
* Az önkormányzatnak a KÖFOP-VEKOP ASP támogatás elszámolása során 142.349 Ft visszafizetési kötelezettsége keletkezett.
* A Rinyamenti Kistérség Többcélú Önkormányzati Társulásnak a tervezetthez képest 162.716 Ft-tal több hozzájárulást kell fizetni.
* Nyáron 4 fő diák foglalkoztatására nyílt lehetőség, 100%-os támogatással 762.298 Ft összegben.
* A kiemelt előirányzatokon belül szükséges a részelőirányzatokat a teljesítésekhez igazítani.

A kiemelt előirányzatokon belül szükséges a részelőirányzatokat a teljesítésekhez igazítani.

***Részletes indokolás***

**1. § - hoz**

Az önkormányzat 2020. évi költségvetés bevételeinek és kiadásainak, valamint a kiadási főösszegen belül a módosított kiemelt előirányzatok módosítását határozza meg a vonatkozó jogszabályok és egyéb intézkedések alapján.

**2. § - hoz**

Az önkormányzat 2020. évi céltartalékát módosítja.

**3. § - hoz**

Az önkormányzat 2020. évi költségvetési rendeletének mellékleteit módosítja a vonatkozó jogszabályok és egyéb intézkedések alapján.

**4. § - hoz**

A rendelet hatálybalépésére vonatkozó rendelkezést tartalmazza.